**JONIŠKIO RAJONO SAVIVALDYBĖS 2017 METŲ ŠVIETIMO PAŽANGOS ATASKAITA**

**Švietimo būklės apžvalga**

Joniškio rajono savivaldybės administracijos Švietimo, kultūros ir sporto skyrius (toliau – Švietimo, kultūros ir sporto skyrius), įgyvendindamas skyriaus nuostatuose nustatytas funkcijas, administracijos direktoriaus pavedimus, nurodymus, įpareigojimus, vykdė įvairias veiklas, bendradarbiavo su savivaldybės administracijos struktūriniais padaliniais, Švietimo ir mokslo ministerija. Kaip ir ankstesniais metais, vienas svarbiausių skyriaus uždavinių – koordinuoti ir administruoti Joniškio rajono savivaldybei pavaldžių mokyklų ir pagalbos mokiniui, mokytojui ir mokyklai įstaigų veiklą.

2017 metų pabaigoje Švietimo, kultūros ir sporto skyriuje dirbo 12 darbuotojų: 10 valstybės (karjeros) tarnautojų ir 2 darbuotojai, dirbantys pagal darbo sutartis. Tarpinstitucinio bendradarbiavimo koordinatorius skyriuje dirbti pradėjo 2017 m. spalio mėnesį.

Švietimo, kultūros ir sporto skyriaus prioritetinės veiklos kryptys švietimo srityje buvo:

* Sudaryti sąlygas ugdytis ir įgyti išsilavinimą pagal įvairias ugdymo programas.
* Neformalaus vaikų švietimo kaita.

**Ugdymo įstaigų tinklas**

2017 metais Joniškio rajono savivaldybėje veikė mokyklos, teikiančios ikimokyklinio, priešmokyklinio, pradinio, pagrindinio ir vidurinio ugdymo programas:

* 3 gimnazijos
* 1 progimnazija
* 4 pagrindinės mokyklos
* 1 specialioji mokykla
* 1 skyrius-daugiafunkcis centras
* 1 Specialiojo ugdymo skyrius
* 1 Suaugusiųjų mokymo skyrius
* 4 ikimokyklinės įstaigos
* 4 ikimokyklinio ugdymo skyriai
* 2 neformaliojo ugdymo įstaigos (Sporto centras ir Joniškio Algimanto Raudonikio meno mokykla su Žagarės filialu ir Atviru jaunimo centru)
* 1 Švietimo centras su pedagogine psichologine tarnyba
* 1 viešoji įstaiga, vykdanti ikimokyklinio ugdymo programą.

Joniškio rajono savivaldybės taryba 2016 m. kovo 31 d. sprendimu Nr. T- 54 patvirtino Bendrojo ugdymo mokyklų tinklo pertvarkos 2016–2020 bendrąjį planą. Joniškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas yra skirtas mokymo ir mokymosi kokybei mokyklose gerinti, švietimo prieinamumui užtikrinti skirtingo amžiaus ir socialinių grupių asmenims pagal bendrojo ugdymo mokyklų ir neformaliojo švietimo programas, didinti mokyklų ekonomiškumą, laiduoti sveiką mokymosi aplinką ir saugų kelią į mokyklą.

Siekiant efektyvaus ir kokybiško ugdymo, 2017 metais reorganizuota Plikiškių mokykla-daugiafunkcis centras, kuris tapo Joniškio ,,Saulės“ pagrindinės mokyklos skyriumi. Taip pat likviduota Joniškio jaunimo ir suaugusiųjų mokykla, suaugusiųjų skyrius įsteigtas Joniškio ,,Aušros“ gimnazijoje. Reorganizuota Joniškio r. Mindaugių pagrindinė mokykla.

**Išvada. Joniškio rajono savivaldybės bendrojo ugdymo mokyklų tinklas suformuotas remiantis Lietuvos Respublikos Vyriausybės 2011 m. birželio 29 d. nutarimu Nr. 768 patvirtintomis Mokyklų, vykdančių formaliojo švietimo programas, tinklo kūrimo taisyklėmis (padaryta pažanga).**

**Ugdytinių skaičius ugdymo įstaigose**

Besikeičianti demografinė padėtis rajone, šalies vidaus ir išorės migracija,  ikimokyklinio amžiaus vaikų ir mokinių skaičiaus kaita, turi įtakos ir klasių komplektų skaičiui bendrojo ugdymo mokyklose.

2017 m. rugsėjo 1 d, rajone mokėsi 2352 mokiniai, iš jų 55 priešmokyklinio ugdymo grupėse, 34 suaugusieji (33 - „Aušros“ gimnazijos Suaugusiųjų mokymo skyriuje, 1 - M. Slančiausko progimnazijoje).

Ikimokyklines įstaigas lankė 572 vaikai. Iš jų: priešmokyklinio ugdymo grupėse –122.   
Ikimokyklinio ugdymo skyrius lankė 114 vaikų. Neformaliojo ugdymo įstaigose buvo ugdomi 755 moksleiviai: Sporto centre – 375 moksleiviai, Joniškio Algimanto Raudonikio meno mokykloje – 380. Žemiau esančioje diagramoje pateikiamas mokinių skaičiaus kitimas per paskutinius penkerius metus:

**Ikimokyklinis ir priešmokyklinis ugdymas**

Ikimokykliniame ir priešmokykliniame ugdyme dalyvaujančių vaikų skaičiaus pokytis per 8 metus parodytas diagramoje. Iš viso priešmokyklines grupes pernai lankė 177 vaikai, ikimokyklinio – 599.

Informacija apie rajono mokyklų vidutinį mokinių skaičių klasėje 2015 m., 2016 m. ir 2017 m. rugsėjo 1 d. parodyta žemiau esančiame paveiksle.

**Išvada:** **Mokinių skaičius savivaldybės mokyklose kasmet mažėja. Per penkerius metus rajone sumažėjo 721 mokiniu (23,5 %.). Per vienerius mokslo metus sumažėjo 225 mokiniais arba 9, 9 % (pernai per metus mokinių mažėjo 4,9 %). Ikimokykliniame ir mokykliniame ugdyme dalyvaujančių mokinių skaičius didėja (daroma pažanga). Vidutinis mokinių skaičius klasėse rajone mažėja, nors lyginant atskirų mokyklų vidutinį mokinių skaičių klasėse matyti, jog kai kuriose mokyklose keičiasi nežymiai.**

**Mokytojų kvalifikacija**

Joniškio rajono savivaldybės bendrojo ugdymo įstaigose 2017 m. rugsėjo 1 d. duomenimis dirbo 414 pedagogų. Iš jų: bendrojo ugdymo mokyklose – 299, sporto centre – 12 (su dirbančiais antraeilėse pareigose - 20), Joniškio Algimanto Raudonikio meno mokykloje – 29 (su dirbančiais antraeilėse pareigose - 31), darželiuose – 74 (su dirbančiais antraeilėse pareigose - 80). 2017 gruodžio 22 d. duomenimis rajone dirbo 4 pedagogai, turintys mokytojo eksperto kvalifikacinę kategoriją, 134 pedagogai turėjo mokytojo metodininko kvalifikacinę kategoriją.

Mokytojų skaičius lyginant su ankstesniais metais sumažėjo: 2014 – 2015 m. m. Joniškio rajono savivaldybės ugdymo įstaigose dirbo 456 pedagogai, 2015 – 2016 m. m. – 462, 2016 – 2017 m. m. – 450 pedagogų. Toliau lentelėje parodytas mokytojų skaičiaus kitimas per paskutinius ketverius metus:

|  |  |
| --- | --- |
| **Metai** | **Pedagogų skaičius** |
| 2014 – 2015 m. m. | 456 |
| 2015 – 2016 m. m. | 462 |
| 2016 – 2017 m. m. | 450 |
| 2017 – 2018 m. m. | 414 |

2017 gruodžio 22 d. duomenimis rajone dirbo 4 pedagogai, turintys mokytojo eksperto kvalifikacinę kategoriją, 134 pedagogai turėjo mokytojo metodininko kvalifikacinę kategoriją.

**Išvada: Mokytojų skaičius sumažėjo. Rajono ugdymo įstaigose dirba aukštos kvalifikacijos mokytojai.**

**Mokyklų vadovų kvalifikacija**

Švietimo įstaigoms vadovavo 32 vadovai (direktoriai,  pavaduotojai ugdymui, skyrių vedėjai). Iš jų 14 (44 %) yra įgiję trečiąją vadybinę kvalifikacinę kategoriją, 11 (34 %) yra įgiję antrąją vadybinę kvalifikacinę kategoriją, neatestuotų – 7 (22 %) vadovų.

2017 m. keturiems švietimo įstaigų vadovams buvo nustatyta veiklos ir kompetencijos atitiktis turimai kvalifikacinei kategorijai ir vienai švietimo įstaigos direktoriaus pavaduotojai ugdymui suteikta III kvalifikacinė kategorija.

**Mokymosi pasiekimai**

Joniškio rajono savivaldybės 2015–2017 m. PUPP matematikos ir lietuvių kalbos ir literatūros nepasiekusių net patenkinamo lygio procentinė dalis yra didesnė nei Lietuvos, o pasiekusių pagrindinį ir aukštesnįjį lygį procentinė dalis mažesnė negu Lietuvos.

**Lietuvių kalbos pagrindinio ugdymo pasiekimų patikrinimo 2013 – 2017 metų rezultatai:**

|  |  |  |  |  |
| --- | --- | --- | --- | --- |
|  | **Mokslo metai** | **Gavusių**  **1–3 balų įvertinimą (skaičiaus dalis proc.)** | **Gavusių**  **9–10 balų įvertinimą (skaičiaus dalis proc.)** | **Įvertinimų vidurkis** |
|
| Rajono rezultatai | 2013–2014 m. m. | 6,37 | 5,24 | 5,8 |
| 2014–2015 m. m. | 5,3 | 5,65 | 5,94 |
| 2015–2016 m. m. | 4,1 | 8,1 | 6,05 |
| **2016 – 2017 m. m.** | **7,2** | **7,2** | **5,91** |
| Respublikos rezultatai | 2013–2014 m. m. | 5,56 | 13,38 | 6,32 |
| 2014–2015 m. m. | 4,65 | 12,44 | 6,33 |
| 2015–2016 m. m. | 4 | 15,5 | 6,54 |
| **2016 – 2017 m. m.** | **3,4** | **14,2** | **6,49** |

**Matematikos pagrindinio ugdymo pasiekimų patikrinimo 2013 – 2017 metų rezultatai:**

|  |  |  |  |  |
| --- | --- | --- | --- | --- |
|  | **Mokslo metai** | **Gavusių**  **1 - 3 balų įvertinimą (skaičiaus dalis proc.)** | **Gavusių**  **9 - 10 balų įvertinimą (skaičiaus dalis proc.)** | **Įvertinimų vidurkis** |
|
| Respublikos rezultatai | 2013 –2014 m. m. | 16,26 | 17,92 | 5,86 |
| 2014 – 2015 m. m. | 22,83 | 16,16 | 5,55 |
| 2015 – 2016 m. m. | 15,5 | 14,6 | 5,76 |
| **2016 – 2017 m. m.** | **16,9** | **20,2** | **5,84** |
| Rajono rezultatai | 2013 – 2014 m. m. | 23,19 | 11,79 | 5,33 |
| 2014-2015 m. m. | 36,75 | 9,54 | 4,78 |
| 2015 – 2016 m. m.. | 26,7 | 8,4 | 5,05 |
| **2016 – 2017 m. m.** | **31,6** | **9,6** | **4,71** |

**Išvada:** labiau prastėja matematikos PUPP rezultatai, lietuvių kalbos ir literatūros rezultatų prastėjimo rodiklis mažesnis. Mokinių, nepasiekusių patenkinamo lygmens, skaičius auga (pažanga nepadaryta).

**Brandos egzaminų rezultatai**

2017 metų brandos egzaminų pagrindinėje sesijoje laikyti brandos egzaminus bendrojo ugdymo mokyklose registravosi 182 mokyklų (gimnazijų ir Jaunimo ir suaugusiųjų mokyklos) abiturientai, Joniškio žemės ūkio mokykloje – 86 moksleiviai.

Rajono abiturientai rinkosi laikyti 9 valstybinius brandos egzaminus: lietuvių kalbos ir literatūros, užsienio kalbos (anglų), istorijos, matematikos, biologijos, fizikos, chemijos, informacinių technologijų ir geografijos. Iš pasirenkamųjų brandos egzaminų bendrojo ugdymo mokyklų mokiniai daugiausia rinkosi ir laikė užsienio kalbos (anglų), matematikos ir istorijos valstybinius brandos egzaminus.

Pagrindinės sesijos respublikos ir rajono rezultatų palyginimą pateikiame lentelėje (be žemės ūkio mokyklos mokinių, buvusių mokinių ir eksternų):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Egzaminas | **Respublikos** rezultatai | | | | | **Rajono** rezultatai | | | |
| laikė | išlaikė | išlaikiu  siųjų dalis % | neišlai  kiusiųjų skaičius | neišlai  kiusių dalis % | laikė | išlaikė | išlaikiu  siųjų dalis % | neišlai  kiusių dalis % |
| Užsienio kalba (anglų) | 19279 | 19052 | *98,82* | *227* | **1,18** | 164 | 160 | ***97,56*** | **2,44** |
| Lietuvių kalba ir literatūra | 17826 | 16078 | *90,19* | 1748 | **9,81** | 143 | 116 | ***81,12*** | **18,88** |
| Informacinės technologijos | 2319 | 2261 | 97,50 | 58 | **2,50** | 12 | 12 | ***100*** | **0** |
| Matematika | 16512 | 15743 | 95,34 | 769 | **4,66** | 133 | 128 | **96,24** | **3,76** |
| Geografija | 3395 | 3352 | 98,73 | 43 | **1,27** | 67 | 67 | ***100*** | **0** |
| Biologija | 5874 | 5791 | 98,59 | *83* | **1,41** | 59 | 56 | ***94,92*** | **5, 8** |
| Istorija | 9057 | 8947 | 98,79 | 110 | **1,21** | 126 | 119 | ***94,44*** | **5,56** |
| Chemija | 1514 | 1505 | *99,41* | 9 | **0,59** | 15 | 15 | ***100*** | **0** |
| Fizika | 2399 | 2354 | *98,12* | 45 | **1,88** | 31 | 31 | ***100*** | **0** |

**Išvada.** Rajone didžiausia mokinių, pasiekusių aukštesnįjį pasiekimų lygį, dalis yra laikiusiųjų informacinių technologijų (16,67 proc.) ir užsienio (anglų) kalbos (13,41 proc.) valstybinius brandos egzaminus. Visi laikiusieji išlaikė chemijos, fizikos, geografijos ir informacinių technologijų brandos egzaminus. Daugiausia neišlaikė lietuvių kalbos ir literatūros brandos egzamino.

**Mokymosi sėkmingumas, tolimesnė mokinių veikla**

Mokymosi sėkmę mokykloje lemia mokymosi programų veiksmingumas, mokymosi aplinka, mokytojų asmeninės savybės, tėvų ir visos šeimos teikiama mokymosi pagalba ir asmeninės vaiko savybės, tokios kaip: noras pažinti, motyvacija mokytis, gebėjimas susieti informaciją, pasitikėjimas savimi, gebėjimas sutelkti dėmesį, gebėjimas keistis bei pritaikyti turimas žinias ir kitos savybės, kurių pagrindai įgyjami dar iki mokyklos. Išanalizavus mokymosi sėkmingumo duomenis, matyti, kad dalis mokinių paliekami kurso kartoti arba keliami į aukštesnę klasę su nepatenkinamais pažymiais.

Mokymosi sėkmingumas atsispindi tolimesnėje mokinių veikloje.

Iš 2017 m. baigusių 10 klasę mokinių – 64,1 % tęsia mokslą pagal vidurinio ugdymo programą, 27,3 % mokinių mokosi profesinėse mokyklose, 1,8 % mokinių niekur nesimoko ir nedirba, 0,5 % mokinių pradėjo dirbti, 2,3 % išvyko į užsienį. Palyginus su praėjusiais mokslo metais, daugiau mokinių tęsia mokslą pagal vidurinio ugdymo programą bendrojo ugdymo mokyklose, mažiau (4,1 %) mokinių nuėjo mokytis į profesines mokyklas, tačiau daugiau (1,2 %) buvusių mokinių išvyko į užsienį.

Žemiau paveikslėlyje parodytas ir palygintas tolimesnis abiturientų mokymasis 2016 m. ir 2017 m.

Toliau lentelėje pateikiami paskutinių trejų metų abiturientų skaičius ir gavusių brandos atestatą dalis procentais.

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| |  | | --- | | 12 klasėse ir IV gimnazijos klasėse birželio 1 d. besimokančiųjų skaičius | | 207 | 168 | 181 |
| |  | | --- | | Baigusių vidurinio ugdymo programą dalis | | 93 % | 90, 5 % | 97,8 % |

**Išvada. Palyginus dviejų paskutinių metų dešimtokų tolimesnę veiklą matyti, kad daugiau 10 klasę baigusių mokinių toliau mokosi vidurinio ugdymo programoje. Išaugo vidurinio ugdymo programą baigusių abiturientų dalis. Abiturientų, kurie baigę vidurinį ugdymą mokosi toliau, padaugėjo (pažanga padaryta).**

**Nemokamas maitinimas**

2017 m. lapkričio mėn. duomenimis mokinių nemokamo maitinimo ataskaitoje pažymėta, kad nemokamą maitinimą gavo 611 mokinių, tai sudaro 25 % visų mokinių. 2016 m. nemokamą maitinimą gavo 678 mokiniai, tai sudarė 31 % nuo visų besimokančių mokinių. Nemokamą maitinimą gaunančių mokinių skaičius sumažėjo. Toliau lentelėje parodytas nemokamą maitinimą gaunančių mokinių skaičiaus pokytis per paskutinius trejus metus. Nemokamą maitinimą gaunančių moksleivių sumažėjo.

|  |  |  |  |  |  |
| --- | --- | --- | --- | --- | --- |
| **2015 m.** | | **2016 m.** | | **2017 m.** | |
| **Skaičius** | **Dalis** | **Skaičius** | **Dalis** | **Skaičius** | **Dalis** |
| 877 | 31 % | 678 | 25% | 611 | 25% |

**Išvada. Nemokamą maitinimą gaunančių mokinių dalis sumažėjo.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_